פיגוע הירי ברחוב דיזנגוף (2022)

פיגוע הירי ברחוב דיזנגוף (2022) היה פיגוע ירי שביצע מחבל פלסטיני ברחוב דיזנגוף בתל אביב-יפו ב-7 באפריל 2022, במהלך גל הטרור בישראל. בפיגוע נרצחו שלושה אזרחים ונפצעו 6, בהם שלושה פצועים במצב קשה. המחבל ברח רגלית מזירת הפיגוע, ולמחרת לפנות בוקר נורה למוות ביפו. ערך מורחב – גל הטרור בישראל (אביב 2022) הפיגוע אירע כחלק מגל הטרור 2022, לאחר פיגוע הדקירה בארמון הנציב, פיגוע בבאר שבע, פיגוע בחדרה ופיגוע בבני ברק, שבוצעו בסוף מרץ 2022, ובהם נרצחו 12 בני אדם ונפצעו 21. יחד עם הפיגוע בדיזנגוף, נרצחו 15 בני אדם בגל הטרור. הפיגוע התרחש סמוך לשעה 21:00 באזור רחוב דיזנגוף שבתל אביב-יפו. מחבל ירה באקדח מטווח קרוב לעבר קבוצת מבלים בפאב "אילקה בר" שברחוב דיזנגוף 148. מהירי נרצחו איתם מגיני ותומר מורד, חברי ילדות בני 27 מכפר סבא. ברק לופן בן 35, אב לשלושה מגבעת שמואל, מבכירי חותרי הקיאקים בישראל, נפצע אנושות ומת מפצעיו יממה לאחר הפיגוע, ונפצעו 6 נוספים. המחבל, רעד פתחי חאזם, שוהה בלתי חוקי פלסטיני בן 28, תושב מחנה הפליטים ג'נין, בן למשפחה המזוהה עם הפת"ח. לאחר הירי, המחבל פתח במנוסה. כשהגיע לרחוב הירשנברג הסמוך, נתקל באדם שנמלט מהפיגוע ב"אילקה בר", חאזם פתח באש לעברו, אך לא פגע בו. לזירת ה"אילקה בר" הוקפצו כוחות גדולים של מגן דוד אדום, משטרת ישראל וצה"ל. השוטרים החלו בסריקות אחר המחבל, כולל בבניינים סמוכים. לזירה הוקפצו גם כוחות מיוחדים של ימ"מ, יחידת הלוט"ר, סיירת מטכ"ל, יחידת שלדג ושב"כ שניהלו מרדף אחר המחבל. פחות משעה לאחר הפיגוע פרסמה משטרת ישראל תמונה של החשוד בפיגוע, כפי שנלקחה ממצלמת אבטחה, וקראה לציבור לדווח על איתורו. בתום מרדף שנמשך שעות אחדות, בסביבות השעה 5:30 בבוקר התקבל מידע מודיעיני על דמות חשודה ליד מסגד ביפו, כארבעה קילומטרים ממקום הפיגוע. כוחות הוקפצו לאזור ואיתרו את המחבל סמוך לכיכר השעון. צוות מבצעי משולב של לוחמי שב"כ וימ"מ הורה למחבל לעצור. המחבל הרים את ידיו אך לאחר מכן נמלט, הסתתר מאחורי רכב וירה כ-10 קליעים לעבר הכוח. הלוחמים לא נפגעו, השיבו אש והרגו את המחבל. לאחר הריגת המחבל נמצאו בסביבת גופתו עוד כ-10 כדורי אקדח, הערכת כוחות הביטחון הייתה שהמחבל תכנן לבצע פיגוע ירי נוסף בטווח הזמן המיידי. בתחילת חודש מאי, מפקד פיקוד המרכז, יהודה פוקס חתם על צו החרמה והריסה לדירה בה התגורר המחבל רעד חאזם. הצו הוצא לאחר שנדחתה ההשגה שהגישו הדיירים האחרים המתגוררים במבנה. זירות הפיגוע הסריקות אחר המחבל כמקובל במקרים של פיגועים, מרגע שהתקבלה הידיעה הראשונית על הפיגוע עברו רשתות הטלוויזיה בישראל לאולפן פתוח העוסק בפיגוע. גם אתרי החדשות הישראליים עסקו בדיווחים שוטפים על הפיגוע. כתבים רבים נשלחו לרחוב דיזנגוף לדיווח ישיר מהשטח. הסיקור התקשורתי המפורט בשידורים החיים בזמן המרדף אחר המחבל, ספג ביקורת שלילית. דובר צה"ל, דובר משטרת ישראל ודובר השב"כ שלחו מכתב גלוי משותף אל כלל מערכות התקשורת בישראל, ובו מתחו ביקורת על התנהלות אמצעי תקשורת. לדבריהם השידורים נעשו ללא צנזורה עצמית. הדבר הוביל לחשיפת זהותם של לוחמים ביחידות מובחרות, שיטות פעולה ואמצעי לחימה. במהלך השידורים הועברו ידיעות לא מבוססות, ולעיתים גם ידיעות כזב, דבר שגורם להגברת הבהלה ופגיעה בחוסן הלאומי. את המכתב סיימו בקריאה לכלי התקשורת להפקת לקחים לקראת אירועים עתידיים. שר התקשורת, יועז הנדל וארגון העיתונאים והעיתונאיות בישראל מתחו ביקורת דומה וקראו להפקת לקחים. לנוכח תלונות שהגיעו לרשות השנייה לטלוויזיה ולרדיו על שידורי חדשות 12 וחדשות 13, הודיע נציב פניות הציבור של הרשות השנייה כי הוא פתח בבירור המקרים. חדשות 13 הגיבו לביקורת והודיעו כי יגבשו קוד אתי בנושא. אלפי פלסטינים מהעיר ג'נין, הכפרים הסמוכים לה ומחנה הפליטים ג'נין, יצאו לעבר בית משפחת המחבל בעיר כדי להביע תמיכה בה. בנוסף, נשמעו באמצעות מערכת הכריזה קריאות "אללה אכבר", שירים לאומניים, חלוקת ממתקים והודעות תמיכה במחבל. אביו של המחבל, פתחי חאזם, אלוף-משנה בדימוס בביטחון הלאומי של הרשות הפלסטינית, שיבח את הפיגוע שביצע בנו. ראש הממשלה נפתלי בנט הודיע כי מעבר גלבוע שליד ג'נין יישאר סגור, ובהמשך הוחלט על עצירה מוחלטת של כניסת ערביי ישראל לג'נין, ונאסרה כניסת סוחרים ואנשי עסקים תושבי אזור ג'נין לתחומי הקו הירוק (תימשך יציאת פועלים לישראל). בימים שלאחר הפיגוע צה"ל הגביר את פעילותו בצפון השומרון ובג'נין. יו"ר הרשות הפלסטינית מחמוד עבאס גינה את הפיגוע, הדגיש כי "הרג של אזרחים פלסטינים וישראלים רק מביא להידרדרות נוספת של המצב", אך הזהיר מפני "המשך הפלישות למסגד אלאקצא ומעשי ההתגרות של המתנחלים". ארצות הברית וצרפת גינו את הפיגוע, ונשיא צרפת, עמנואל מקרון אף פרסם הודעת גינוי בשפה העברית ברשתות החברתיות: "עוד פיגוע רצחני בישראל. בעקבות מתקפת הטרור בלב תל אביב אתמול, צרפת עומדת יותר מתמיד לצדם של אזרחי ישראל". איחוד האמירויות הערביות, בחריין וטורקיה, מדינות שיחסיהם עם ישראל התחממו מאז חתימת הסכמי אברהם ב-2020, גינו את הפיגוע והביעו סולידריות עם ישראל. פיגוע הירי ברחוב דיזנגוף (2016) פיגוע הירי ברחוב דיזנגוף (2023) מבצע שובר גלים מדיה וקבצים בנושא פיגוע הירי ברחוב דיזנגוף בוויקישיתוף יואב זיתון, איתמר אייכנר, מהפרצה בגדר, דרך הירי בבר, החיסול ביפו והפעולה בג'נין: דקה אחר דקה בפיגוע, באתר ynet, 10 באפריל 2022 הפיגוע בתל אביב, המרכז למורשת המודיעין שירות הביטחון הכללי, דוח חודשי, אפריל 2022 (הקישור אינו פעיל) (אורכב 10.10.2021 בארכיון Wayback Machine) אלון חכמון, ‏הנרצחים בפיגוע בתל אביב: איתם מגיני ותומר מורד מכפר סבא, באתר מעריב אונליין, 8 באפריל 2022 אבי יששכרוף‏, יציאתם של מחבלים מג'נין לעומק ישראל מקרבת את הפעולה הישראלית הגדולה הבאה, באתר וואלה, 8 באפריל 2022 אביו של המחבל שחוסל: "אתם תראו את הניצחון, נשחרר את אל אקצה" | צפו בדברים, באתר מעריב אונליין, 8 באפריל 2022 ynet, מההכרזה על הדלקת משואה לסריקות אחר המחבל: היום של מפקד הימ"מ, באתר ynet, 8 באפריל 2022 אנה ברסקי, ‏בתום מרדף לילי: אותר וחוסל המחבל שביצע את הפיגוע בתל אביב, באתר מעריב אונליין, 8 באפריל 2022 ירון דורון, המחבל הולך בין המבלים בדיזינגוף - ומתחיל לירות, באתר ישראל היום, 7 באפריל 2022 יואב זיתון, בתום מצוד: חוסל ביפו המחבל שביצע את הפיגוע בת"א, באתר ynet, 8 באפריל 2022 מאיר תורג'מן, לירן לוי, הדר גיל-עד, הערכה: המחבל הכיר את זירת הפיגוע בתל אביב | כך הוא נלכד וחוסל, באתר ynet, 8 באפריל 2022 יואב זיתון, לירן לוי, הרים ידיים, תפס מחסה וירה 10 כדורים: כך חוסל המחבל מדיזנגוף ע"י לוחמי שב"כ | פרטים חדשים, באתר ynet, 8 באפריל 2022 במערכת הביטחון מעריכים: חיסול המחבל מנע את המשך מסע ההרג, באתר ‏מאקו‏, 8 באפריל 2022 מפקד פיקוד המרכז חתם על צו הריסה לדירתו של המחבל, באתר צה"ל, 6 במאי 2022 "עבירת בטחון שדה": ביקורת חריפה על העיתונאים בזירת הפיגוע בתל אביב, באתר כיפה, 8 באפריל 2022 חדשות 12 סופגים אש: "ריאליטי טרור, תרגיעו מהר", באתר אייס, 8 באפריל 2022 ספיישל תקשורת וטרור בעקבות סיקור הפיגוע בתל אביב | לוסי אהריש ומיטב המומחים על תפקידה של התקשורת, נבדק ב-2022-04-14 שוקי טאוסיג, ביקורת חריפה ויוצאת דופן על סיקור הפיגוע אתמול בידי ערוצי החדשות, באתר העין השביעית, 8 באפריל 2022 יועז הנדל, לא צנזורה, אחריות לאומית, פוסט בפייסבוק, 8 באפריל 2022 רן בוקר, שר התקשורת מבקר את השידורים מהפיגוע: "הפקרות", באתר ynet, 8 באפריל 2022 החדשות בדרך לשינוי קיצוני? מאות התלונות נגדן בגלל הפיגוע, באתר אייס, 8 באפריל 2022 ציוץ של ים יוסף בטוויטר, 8 באפריל 2022 דלית הלוי, הפיגוע בתל אביב: אלפים בצעדת תמיכה לבית משפחת המחבל בג'נין, באתר ערוץ 7, 8 באפריל 2022 יהונתן גוטליב, אב המחבל - בכיר לשעבר במנגנון הביטחון הלאומי של הרשות הפלסטינית, באתר ערוץ 7, 8 באפריל 2022 בנט: היה מי שסייע למחבל בהתארגנות ובהשגת אמל"ח - נגיע לכולם, באתר כאן – תאגיד השידור הישראלי, 8 באפריל 2022 כיתור תנועה על ג'נין: בנט הנחה להשאיר את מעבר ג'למה סגור, באתר ynet, 8 באפריל 2022 טל לב רם, ‏עצירת כניסות ושלילת ביקור משפחות: הצעדים שיינקטו כלפי ג'נין בעקבות הפיגוע, באתר מעריב אונליין, 9 באפריל 2022 אמיר בוחבוט‏, דיווחים פלסטיניים: צה"ל פועל באזור ביתו של מבצע הפיגוע בתל אביב, באתר וואלה, 8 באפריל 2022 אליאור לוי, איתמר אייכנר, אבו מאזן גינה את הפיגוע בתל אביב - אך קשר בינו לבין "הסכנה בהמשך הפלישות לאל-אקצה", באתר ynet, 8 באפריל 2022 אליאור לוי, ליעד אוסמו, טורקיה ובחריין גינו את הפיגוע, בחמאס תקפו: "הופתענו, זו הגנה על המקומות הקדושים", באתר ynet, 9 באפריל 2022